
הכנסת השמונה-עשרה 
נוסח לא מתוקן

 מושב רביעי
<פרוטוקול מס' 1143>
 מישיבת ועדת הכספים 
 יום שני, י"ט בתמוז התשע"ב (09 ביולי 2012), שעה 10:35
<סדר היום:>
<תקנות מס הכנסה (ניכוי הוצאות מסוימות)(תיקון מס' 2), התשע"ב-2012>
נכחו:

<חברי הוועדה:> 
משה גפני – היו"ר

יעקב כץ

גאלב מג'אדלה

ציון פיניאן

פניה קירשנבאום

ליה שמטוב

שכיב מוראד שנאן

<מוזמנים:> 
	ליאת גרבר
	–
	מנהלת מחלקה בכירה, אגף שוק ההון, רשות המסים, משרד האוצר

	אביבה אטיאס
	–
	רשות המסים, משרד האוצר

	אריאל יוצר
	–
	אגף התקציבים, משרד האוצר

	עו"ד זיו שרון
	–
	לשכת עורכי הדין

	עו"ד איתן צחור
	–
	לשכת עורכי הדין

	עו"ד מיטל שחר
	–
	לשכת עורכי הדין

	רו"ח עופר מנירב
	–
	יו"ר ועדת המסים, לשכת רואי החשבון

	עו"ד אהוד נדב
	–
	התאחדות בוני הארץ


<ייעוץ משפטי: >
שגית אפיק
<מנהל הוועדה:>
טמיר כהן
<קצרנית פרלמנטרית:>
חבר המתרגמים – אהובה שרון
<תקנות מס הכנסה (ניכוי הוצאות מסוימות)(תיקון מס' 2), התשע"ב-2012>
<היו"ר משה גפני:>
אני מתכבד לפתוח את ישיבת ועדת הכספים. על סדר היום תקנות מס הכנסה (ניכוי הוצאות מסוימות) (תיקון מס' 2), התשע"ב-2012.

<ליאת גרבר::>
לאחרונה אישרנו בוועדת הכספים תיקון לתקנות העיקריות לפיו הוספה הכרה בהוצאה של דמי חבר ודמי טיפול ששילם עובד לארגון עובדים. לאחר שאישרנו את התקנות, התברר לנו שיכולה לעלות טענה, לאור זה שתקנה 4 לתקנות קובעת ש"לא יותר לעובד שכיר ניכוי הוצאות המפורטות בתקנת אלה שהוצאו על ידו מעבר לסכום ששולם לו על ידי המעביד" – יכולה להיטען טענה שעובדים שלא מקבלים החזר מהמעביד בגין דמי חבר אינם יכולים לתבוע את ניכוי ההוצאות בשל לשונה של תקנה 4.

לכן אנחנו מבקשים להחריג את ההוצאות האלה מלשון תקנה 4 כך שהעובדים יוכלו לנכות את ההוצאות האמורות, כי אחרת כל התיקון שעשינו לא יבוא לידי ביטוי וזאת לא הייתה הכוונה.

<היו"ר משה גפני:>
בסדר. שגית, יש בעיות?

<שגית אפיק:>
לא.

<היו"ר משה גפני:>
אנחנו מצביעים על אישור התקנות.

הצבעה
בעד אישור התקנות – פה אחד

התקנות אושרו

<היו"ר משה גפני:>
התקנות אושרו. תודה רבה. אנחנו עוברים לסעיף הבא בסדר היום.

<הישיבה ננעלה בשעה 10:40>
